Αλέκος Δέλλιος

Ο Αλέξανδρος Δέλλιος (γεννημένος την 15η Δεκεμβρίου 1970, στη Σωσάνδρα Αλμωπίας Αλμωπία: Αφιέρωμα στην μεγάλη καριέρα του Αλέξανδρου Δέλλιου) είναι Έλληνας πρώην ποδοσφαιριστής. Κατά τη διάρκεια της ποδοσφαιρικής του καριέρας αγωνίστηκε ως τερματοφύλακας σε  Αλμωπό Αριδαίας, Πόντιους Βέροιας, Βέροια και τον Άρη Θεσσαλονίκης.

 Ποδοσφαιρική καριέρα 
Ο Δέλλιος ξεκίνησε να παίζει ποδόσφαιρο στην ομάδα της γενέτειράς του, τον Ακρίτα Σωσάνδρας και γρήγορα μεταπήδησε στη μεγάλη ομάδα της περιοχής, τον Αλμωπό Αριδαίας και λίγο αργότερα στους Πόντιους Βέροιας. 
Βέροια
Το ταλέντο του γρήγορα τράβηξε το ενδιαφέρον των υπευθύνων της άλλης ομάδας της πόλης, και το καλοκαίρι του 1995 φόρεσε την φανέλα της «Βασίλισσας του Βορρά», η οποία αγωνίζονταν τότε στο πρωτάθλημα της Β’ Εθνικής. Το καλοκαίρι του 1996 η ομάδα κατέκτησε τη 2η θέση στο πρωτάθλημα και ταυτόχρονα προβιβάστηκε στην κορυφαία κατηγορία. Για τα επόμενα 2 1/2 χρόνια, ο Δέλλιος υπήρχε βασικό γρανάζι της ομάδας του στην Ά Εθνική, συμμετέχοντας σε 67 αγώνες.
Άρης Θεσσαλονίκης
Το Δεκέμβριο του 1998, την πρώτη χρονιά παρουσίας τού Δημήτρη Κοντομηνά στα διοικητικά του Άρη Θεσσαλονίκης, ο Δέλλιος μεταγράφηκε, μαζί με τον συμπαίκτη του στη Βέροια, Γιάννη Μαλλού, (αμφότεροι γνωστοί για τα κιτρινόμαυρα αισθήματά τους Δέλλιος για Άρη: «Ευχαριστώ τον Θεό που σε υπηρέτησα») στην ομάδα της Θεσσαλονίκης. Στον Άρη αγωνίστηκε για 7 σεζόν, έχοντας 59 συνολικά συμμετοχές σε όλες τις διοργανώσεις (45 συμμετοχές στο Πρωτάθλημα και 14 στο Κύπελλο Ελλάδας), φορώντας και το περιβραχιόνιο του αρχηγού. Πραγματοποίησε το ντεμπούτο του με την κίτρινη φανέλα στις 7 Φεβρουαρίου 1999, στον νικηφόρο (με 0-1) εκτός έδρας αγώνα της ομάδας του με τον Εθνικό Αστέρα. Εθνικός Αστέρας-Άρης 0-1 Την σεζόν 2001-2002 ξεκίνησε ως βασικός πορτιέρο των «κιτρίνων» αλλά στις 18 Νοεμβρίου 2001 έσπασε το χέρι του σε μια διεκδίκηση της μπάλας σε αγώνα  Παναθηναϊκού-Αρη κι έχασε το υπόλοιπο της χρονιάς.Ο Αλέξης Δέλλιος μιλάει στην aris.re Οι σοβαροί όμως τραυματισμοί του στέρησαν τη δυνατότητα να καθιερωθεί στη βασική ενδεκάδα αλλά και να αγωνιστεί στον τελικό του κυπέλλου του 2003. Αλέκος Δέλλιος για όλους και για όλα - Τι λέει για Βέροια και ΑΕΠ
ΠΑΟΝΕ
Το Φλεβάρη του 2005 έμεινε ελεύθερος από τον Άρη Ελεύθερος από τον Αρη ο Δέλλιοςγια να συνεχίσει στον ΠΑΟΝΕ αλλά υπέστη ρήξη χιαστών το Δεκέμβριο του 2006 Εξι μήνες έξω ο Δέλλιος και έμεινε έξι μήνες εκτός αγωνιστικής δράσης.
Νίκη Πολυγύρου
Το καλοκαίρι του 2007 μεταπήδησε στην  Νίκη Πολυγύρου όπου και ολοκλήρωσε την ποδοσφαιρική του καριέρα αγωνιζόμενος στη Δ’ Εθνική, μέχρι το 2011, διατελώντας και αρχηγός της ομάδας.Η Νίκη Πολυγύρου τίμησε τον Αλ. Δέλλιο70 Χρόνια, αυτή είναι η ιστορία μας

Μετά το τέλος της καριέρας του εντός των αγωνιστικών χώρων, εργάστηκε στην Κ19 του Άρη ως προπονητής τερματοφυλάκων (2016-17), αλλά κι ως σκάουτερ στη Βέροια (2022-23).Δέλλιος: Η καριέρα ενός keeper που ”γέμιζε” την εστία
 Παραπομπές 

 Πηγές 
 Προφίλ Α.Δέλλιου στο transfermarkt.com
 Προφίλ του Α. Δέλλιου στο oiassoitouareos.gr

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αλμωπού Αριδαίας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Π.Α.Ε. Βέροιας